વાંસદામાં શ્રીજીને સ્થાપના સ્થળે રોશનીથી ઝગારા મારતા ડેકોરેશન પણ કરાયા છે, જ્યારે વાંસદામાં આ વર્ષે પણ તિલક ગણેશ મંડળ દ્વારા તિલક મંડળના ગણેશભક્તોએ રંગબેરંગી વસ્ત્રો ધારણ કરી ગણેશજીની શોભાયાત્રા ડીજેના તાલે નગરમાં ફેરવ્યા બાદ ઐતિહાસિક ટાવર નીચે ગણેશજીને બિરાજમાન કર્યા હતા, જ્યારે જૂની કંસારા લાઇન, શંકર ફળિયા, ખાંભલાઝાપા, શાકભાજી માર્કેટ, માછીવાડ ફળિયા, પોલીસ લાઇન, બજાર લાઇન, સદળ ફળિયા, ચંપાવાડી સહિત અનેક વિસ્તારોમાં પણ ગણેશ ભક્તોએ આકર્ષક ડેકોરેશન કરી ગણેશજીની સ્થાપના કરી છે.